b'\n_START_ARTICLE_\nKralj Matja\xc5\xbe in vile\n_START_PARAGRAPH_\nKralj Matja\xc5\xbe in vile je slovenska zgodovinska ljudska pripovedka iz okolice Ormo\xc5\xbea. Objavljena je bila v Cicibanu (2002/03) in \xc5\xa1e v knjigi Kralj Matja\xc5\xbe, ki jo je napisal Milko Mati\xc4\x8detov.\n_START_SECTION_\nVsebina\n_START_PARAGRAPH_\nPripovedka govori o kralju Matja\xc5\xbeu. Nekega dne je ukazal posekati velike gozdove, ki so bili polni zveri, da bi ljudje la\xc5\xbeje \xc5\xbeiveli. Njegovi vojaki so vzeli sekire in sledili kraljevim navodilom. Sekali so drevo za drevesom, dokler niso pri\xc5\xa1li do Svete gore. Tam so rasla mogo\xc4\x8dna drevesa in pod njimi je tekel studenec.  Nih\xc4\x8de od vojakov si ni upal sekati dalje. Kralj Matja\xc5\xbe jih je priganjal, naj sekajo, a oni so se bali vil, ki so \xc5\xbeivele med tistimi drevesi. Kralj Matja\xc5\xbe je vzel sekiro in zasekal v  prvo jel\xc5\xa1o. Sekire ni mogel ve\xc4\x8d izdreti. Gora se je razprla in zagrnila kralja Matja\xc5\xbea in njegove vojake. Pripovedka pripoveduje, da jih ni ubila, naredila se je votlina in \xc5\xa1e danes spijo v njej. Pripovedka tudi pravi, da vsakih sto let prileti mimo zlata ptica in kli\xc4\x8de. Takrat se kralj Matja\xc5\xbe prebudi in poslu\xc5\xa1a. Ko ptica odleti, spet zaspi nazaj. \xc5\xa0ele takrat, ko bomo res potrebovali kralja, se bo Matja\xc5\xbe prebudil in se vrnil z vso svojo vojsko. In [[vile] mu bodo pomagale in hodile z njim.\n_START_SECTION_\nInterpretacija pripovedke\n_START_PARAGRAPH_\nV pripovedki se nahajajo motivi odlo\xc4\x8dnosti (ko ho\xc4\x8de kralj Matja\xc5\xbe na vsak na\xc4\x8din posekati gozd) in motiv odpu\xc5\xa1\xc4\x8danja (vile bodo nekega dne odpustile kralju in mu pomagale). Osrednji motiv je motiv kralja, ki je odlo\xc4\x8den, pravi\xc4\x8den in na vsak na\xc4\x8din ho\xc4\x8de pomagati ljudem. Prisoten je tudi motiv vil, ki najprej kaznujejo kralja Matja\xc5\xbea, nato pa mu, ko rabi pomo\xc4\x8d, odpustijo in pomagajo. Ideja pripovedke je, da tudi \xc4\x8de nekomu stori\xc5\xa1 hudo, ti bo neko\xc4\x8d odpustil in ti pomagal, kot so to storile vile.  Pripovedka je napisana na preprost na\xc4\x8din, z ljudskim jezikom. Posredno je znan \xc4\x8das in kraj - \xc4\x8das, ko je \xc5\xbeivel kralj Matja\xc5\xbe in pa slovenski kraji.'